展喜犒師
作者：先秦：左丘明 
篇章：古文觀止 卷一・周文

paragraphs: 夏，齊孝公伐我北鄙。
公使展喜犒師、使受命於展禽、齊侯未入竟、展喜從之， 曰：“寡君聞君親舉玉趾、將辱於敝邑，使下臣犒執事、”齊侯曰：“魯人恐乎？”對曰：“小人恐矣，君子則否。”齊侯曰：“室如縣罄、野無青草、何恃而不恐？”對曰：“恃先王之命。昔周公、 大公股肱周室、夾輔成王。成王勞之，而賜之盟，曰：‘世世子 孫無相害也！’載在盟府、大師職之、桓公是以糾合諸侯，而謀 其不協，彌縫其闕、而匡救其災，昭舊職也、及君即位，諸侯 之望曰：‘其率桓之功、“我敝邑用是不敢保聚、曰：‘豈其嗣世 九年，而棄命廢職？其若先君何？君必不然。’恃此而不恐。”齊侯乃還。